Insula Rhodos din Grecia a fost cuprinsă de flăcări, din cauza temperaturilor foarte ridicate care s-au înregistrat în ultimele zile. Ei bine, aceasta este una dintre cele mai des alese destinații de vacanță de români, iar mulți dintre cei care au plătit deja vacanțe acolo, nu mai pot să călătorească. Iată ce se va întâmpla cu banii lor, după ce turiștii au fost evacuați din calea flăcărilor.
Un număr foarte mare de români vizitează Grecia în fiecare vară, astfel că a devenit o obișnuință să facă rezervări cu câteva luni înainte. Ei bine, concediile din acest an au fost puse sub semnul întrebării, după ce incendiile au izbucnit pe insula Rhodos. Din acest motiv, tot mai mulți turiști se întreabă ce se va întâmpla cu banii pe care i-au plătit deja pentru vacanță.
Ei bine, veștile proaste continuă, deoarece banii lor nu vor putea fi recuperați de la agențiile de turism. Reprezentanții le recomandă să aleagă o altă vacanță într-o altă țară, deoarece anularea rezervărilor duce la o mulțime de penalități, relatează Spynews.ro.
Din acest motiv, cei care au rezervat vacanțe în Rhodos și nu mai pot să meargă, dar își doresc totuși să se bucure de concediu, una dintre cele mai frecvente alegeri este Antalya sau Creta. Turiștii pot să se reorienteze spre o altă destinație. Chiar și așa, foarte mulți turiști au făcut deja cereri de anulare, deși reprezentanții agențiilor nu recomandă acest lucru.
„Astăzi au au venit câteva cereri de anulare. Din păcate nu există. Nu este forță majoră pentru că avioanele zboară și aeroportul funcționează, adică insula nu este închisă, prin urmare nu pot să anuleze decât cu penalități.
Și nu recomand la nimeni să anuleze cu penalități, pentru că e pierdere de bani în acest moment. În acest moment, o modalitate prin care să-și recupereze banii nu există, pentru că ei renunță din propria lor voință. Deci, repet, este de înțeles, este natura umană, oamenii se sperie”, a declarat Alin Burcea, managerul unei agenții de turism